21. maijs

21. maijs ir gada 141. diena pēc Gregora kalendāra (142. garajā gadā). Līdz gada beigām ir atlikušas 254 dienas.

Vārda dienas 
Akvelīna, Ernestīne, Ingmārs

Notikumi 
 1502. gads — portugāļu jūrasbraucējs Žoau da Nova atklāja Svētās Helēnas Salu.
 1547. gads — Rīgu piemeklēja postošs ugunsgrēks, kurā nodega liela daļa pilsētas.
 1721. gads — zibens iespēra Rīgas Svētā Pētera baznīcas tornī, un tas nodega.
 1840. gads — Jaunzēlande tika pasludināta par britu koloniju.
 1858. gads — sāka būvēt Latvijas teritorijā pirmo dzelzceļa līniju Rīga—Daugavpils.
 1904. gads — Parīzē dibināta FIFA.
 1919. gads — Turcijas neatkarības karš: Grieķija okupēja Izmiru un Anatolijas rietumus.
 1927. gads — Čārlzs Lindbergs nolaidās Le Buržē laukā pie Parīzes, beidzot pasaulē pirmo lidojumu ar lidmašīnu pāri Atlantijas okeānam bez nosēšanās.
 1947. gads — PSKP izdeva lēmumu par lauksaimniecības kolektivizācijas sākšanu.
 1956. gads — virs Bikini atola, Klusajā okeānā pirmoreiz notika ūdeņraža bumbas izmēģinājuma sprādziens gaisā.
 1991. gads — bijušais Indijas premjerministrs Rādžīvs Gandijs tika nogalināts bumbas sprādzienā pie Madrasas.
 1994. gads — Jemenas Demokrātiskā Republika atdalījās no Jemenas Republikas.
 2003. gads — zemestrīcē Boumerdē reģionā Alžīrijas ziemeļos gāja bojā 2200 cilvēku.
 2006. gads — Melnkalnē notika referendums, kurā iedzīvotāji atbalstīja atdalīšanos no Serbijas un Melnkalnes valsts.
 2020. gads — COVID-19 pandēmija: pasaulē ar COVID-19 oficiāli reģistrēto saslimšanas gadījumu skaits pārsniedza .
 2021. gads — Rīgā sākās Pasaules čempionāts hokejā.

Dzimuši 
 1471. gads — Albrehts Dīrers (Albrecht Dürer), vācu renesanses mākslinieks (miris 1528. gadā)
 1688. gads — Aleksandrs Poups (Alexander Pope), angļu dzejnieks un satīriķis (miris 1744. gadā)
 1759. gads — Žozefs Fušē (Joseph Fouché), franču politiķis (miris 1820. gadā)
 1775. gads — Lisjēns Bonaparts (Lucien Bonaparte), Napoleona brālis (miris 1840. gadā)
 1844. gads — Anrī Ruso (Henri Rousseau), franču mākslinieks (miris 1910. gadā)
 1851. gads — Leons Buržuā (Léon Bourgeois), franču politiķis (miris 1925. gadā)
 1873. gads — Johaness Gandils (Johannes Gandil), dāņu futbolists un vieglatlēts, olimpiskās sudraba medaļas ieguvējs futbolā (miris 1956. gadā)
 1880. gads — Tudors Argezi (Tudor Arghezi), rumāņu dzejnieks (miris 1967. gadā)
 1905. gads — Valdis Lukss, latviešu dzejnieks (miris 1985. gadā)
 1907. gads — Ādolfs Šilde, latviešu vēsturnieks (miris 1990. gadā)
 1914. gads — Romēns Garī (Romain Gary), franču rakstnieks (miris 1980. gadā)
 1921. gads — Andrejs Saharovs (Андрей Сахаров), padomju krievu fiziķis, disidents (miris 1989. gadā)
 1932. gads:
 Inese Jaunzeme, latviešu šķēpmetēja (mirusi 2011. gadā)
 Valda Dreimane, latviešu dzejniece un literatūrzinātniece (mirusi 1994. gadā)
 1936. gads — Ginters Blobels (Günter Blobel), vācu/amerikāņu biologs (miris 2018. gadā)
 1942. gads — Jānis Konrads (John Konrads), latviešu izcelsmes Austrālijas peldētājs (miris 2021. gadā)
 1959. gads — Valdis Voins, Latvijas basketbola funkcionārs, policijas ģenerālis
 1960. gads — Zigurds Lanka, Latvijas šahists
 1969. gads — Tods Heiss (Todd Hays), ASV bobslejists
 1952. gads — Dina Bitēna, latviešu aktrise
 1975. gads — Jūso Pikeliste (Juuso Pykälistö), somu autosportists
 1985. gads — Marks Kevendišs (Mark Cavendish), Lielbritānijas riteņbraucējs

Miruši 
 1471. gads — Henrijs VI (Henry VI), Anglijas karalis (dzimis 1421. gadā)
 1481. gads — Kristiāns I, Dānijas, Norvēģijas un Zviedrijas karalis (dzimis 1426. gadā)
 1686. gads (j.s., pēc v.s. ) — Oto fon Gērike (Otto von Guericke), vācu fiziķis (dzimis 1602. gadā)
 1786. gads — Kārlis Vilhelms Šēle (Carl Wilhelm Scheele), zviedru ķīmiķis (dzimis 1742. gadā)
 1929. gads — Arčibalds Primrouzs (Archibald Primrose), britu politiķis (dzimis 1847.gadā)
 1932. gads — Marsels Bulenžē (Marcel Boulenger), franču rakstnieks, olimpiskās bronzas medaļas ieguvējs (dzimis 1873. gadā)
 1935. gads — Džeina Adamsa (Jane Addams), amerikāņu sociālā darbiniece (dzimusi 1860. gadā)
 1937. gads — Anrī Žilardoni (Henri Gilardoni), franču burātājs (dzimis 1876. gadā)
 1949. gads — Klauss Manns (Klaus Mann), vācu rakstnieks (dzimis 1906. gadā)
 1951. gads — Ernsts Cermelo (Ernst Zermelo), vācu matemātiķis (dzimis 1871. gadā)
 1964. gads — Džeimss Franks (James Franck), ebreju izcelsmes Vācijas un ASV fiziķis (dzimis 1882. gadā)
 1973. gads — Ivans Koņevs (Иван Степанович Конев), PSRS maršals (dzimis 1897. gadā)
 1975. gads — Arturs Apinis, latviešu grafiķis (dzimis 1904. gadā)
 1991. gads — Rādžīvs Gandijs (राजीव गाँधी, Rajiv Gandhi), Indijas politiķis (dzimis 1944. gadā)
 1996. gads — Igors Činnovs (Игорь Чиннов), krievu dzejnieks (dzimis 1909. gadā)
 2000. gads — Ērihs Mīlke (Erich Mielke), VDR valsts darbinieks (dzimis 1907. gadā)

Svētku un piemiņas dienas 
 Neatkarības diena (Melnkalne)
 Pasaules kultūras daudzveidības, dialoga un attīstības diena

Maijs